เรื่องร้องเรียน: เผาขยะในที่โล่ง ส่งกลิ่นรบกวนและสร้างมลพิษสู่อากาศ เป็นภัยต่อสุขภาพของผู้อยู่อาศัยบริเวณใกล้เคียง เป็นไปได้สูงว่าไม่ค่อยมีรถขยะเข้าไปเก็บขยะถี่ตามที่ควรจะเป็นเนื่องจากทางเข้าสถานที่เกิดเหตุแคบและเข้าถึงลำบาก
การดำเนินการของเจ้าหน้าที่: สำนักงานเขตราษฎร์บูรณะ โดยฝ่ายเทศกิจ จัดเจ้าหน้าที่เทศกิจ ตรวจสอบเหตุร้องเรียนกรณีเผาขยะในที่โล่งส่งกลิ่นเหม็นรบกวน ขณะตรวจสอบพบว่าเป็นการเผาหญ้าและใบไผ่ จึงให้ผู้ถูกร้องดำเนินการใช้น้ำดับไฟตรงกองหญ้าและใบไผ่ที่เผาแล้ว เจ้าหน้าที่เทศกิจได้ประชาสัมพันธ์แจ้งเตือนให้ทราบถึงผลกระทบที่เกิดขึ้นกับสภาพแวดล้อม ซึ่งผู้ถูกร้องรับทราบและปฏิบัติตามคำแนะนำของเจ้าหน้าที่โดยดี บริเวณวัดแจงร้อน ซอยราษฎร์บูรณะ 37 ถนนราษฎร์บูรณะ
ความเห็นของผู้แจ้ง: ขอบคุณสำหรับการเข้าดำเนินการแบบรวดเร็ว และอยากให้ทางสำนักงานเขตฝ่ายเทศบาลหรือรักษาความสะอาดเข้าเก็บขยะจากทางสถานที่เกิดเหตุให้บ่อยมากกว่านี้ เพื่อเป็นการลดปริมาณขยะสะสม ซึ่งอาจนำไปสู่การเผาขยะอีกในอนาคตภายหน้า
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร